วิดัล เปิดใจก่อนพาเสือใต้บุกฟัดม้าลาย ศึก ชปล.
สำนักข่าวต่างประเทศรายงานวันที่ 22 ก.พ. ว่า อาร์ตูโร วิดัล กองกลางทีมชาติชิลี ของ เสือใต้ บาเยิร์น มิวนิก สโมสรแกร่งแห่งศึกบุนเดสลีกา เยอรมัน ให้สัมภาษณ์เปิดใจ ก่อนที่ต้นสังกัดจะบุกไปเยือนทีมเก่าของเขาอย่าง ม้าลาย ยูเวนตุส สโมสรยักษ์ใหญ่แห่งศึกกัลโช เซเรีย อา อิตาลี ในเกมยูฟ่า แชมเปียนส์ลีก รอบ 16 ทีมนัดแรก คืนวันอังคารนี้ ซึ่งจะเป็นครั้งแรกที่ วิดัล ได้กลับมาดวลแข้งกับทีมเก่าของเขา ณ สนามยูเวนตุส สเตเดียม อีกด้วย,วิดัล กล่าวว่า มันจะเป็นเกมที่พิเศษสำหรับผม ผมเคารพรักต่อยูเวนตุส ผมมี 4 ปีที่ยอดเยี่ยม และแฟนๆ มักจะทำให้ผมชื่นชมพวกเขาอยู่เสมอ ผมหวังว่ามันจะเป็นเกมที่ดี และเราต้องเล่นอย่างสมบูรณ์แบบ พวกเขาออกสตาร์ตในลีกได้ไม่ดีแต่ตอนนี้พวกเขากลับมาได้แล้ว และผมคิดว่าพวกเขาจะชนะสคูเด็ตโตอีกครั้งในที่สุด พวกเขามีบรรดานักเตะที่ยอดเยี่ยมและเป็นทีมที่ยอดเยี่ยม ผมชื่นชมพวกเขาจริงๆ จุดที่แข็งแกร่งของพวกเขาน่ะเหรอ? แน่นอน เกมรับไง มันไม่ง่ายที่ทำประตูพวกเขา และพวกเขาก็มีเกมรุกที่รวดเร็วมาก ,ผมไม่ต้องเผชิญหน้าโดยตรงกับ มานด์ซูคิช เพราะเราเล่นในตำแหน่งที่แตกต่างกัน เขาเป็นนักสู้และทำประตูได้มากมาย ส่วน ซามี เคห์ดิรา เขาเป็นนักเตะที่ยอดเยี่ยม เขามีปัญหาร่างกายบางอย่าง แต่ตอนนี้เขาก็ได้ลงเล่นอย่างสม่ำเสมอและเขาก็ทำประตูสำคัญๆ ได้ด้วย มันเป็นเรื่องยากที่เราจะจัดการกับเขา ขณะที่ พอล ป็อกบา เขาเป็นนักเตะที่ยอดเยี่ยม และมีการพัฒนาฝีเท้าขึ้นในทุกปี เขาเป็นหนึ่งในกองกลางที่ดีที่สุดในโลก และมีคุณภาพเต็มเปี่ยม ผมไม่รู้ว่าใครคือนักเตะที่อันตรายที่สุดของพวกเขานะ แต่ผมคิดว่าน่าจะเป็น เปาโล ดีบาลา, มาริโอ มานด์ซูคิช และ อัลบาโร โมราตา
อาร์ตูโร วิดัล กองกลางทีมบาเยิร์น มิวนิก ให้สัมภาษณ์เปิดใจ ก่อนที่ต้นสังกัดจะบุกไปเยือนทีมเก่าของเขาอย่างยูเวนตุส ในเกมยูฟ่า แชมเปียนส์ลีก รอบ 16 ทีมนัดแรก คืนวันอังคารนี้
ยูฟ่า แชมเปียนส์ ลีก,ยูเวนตุส,บาเยิร์น มิวนิก,อาร์ตูโร วิดัล,ข่าวกีฬา,ข่าว,ไทยรัฐออนไลน์